**KAIŠIADORIŲ RAJONO SAVIVALDYBĖS ADMINISTRACIJOS ŠVIETIMO, KULTŪROS IR SPORTO SKYRIUS**

**KAIŠIADORIŲ RAJONO SAVIVALDYBĖS ŠVIETIMO PAŽANGOS ATASKAITA**

**2015–2017 METAI**

1. SITUACIJOS ANALIZĖ

Lietuvos Respublikos Seimo patvirtintos Valstybinės švietimo 2013–2022 metų strategijos (2013 m. gruodžio 23 d. Nr. XII-745 nutarimas „Dėl valstybinės švietimo 2013–2022 metų strategijos patvirtinimo“) antrojo Strategijos tikslo (Švietimo kokybės kultūra) pasiekimui numatytose veiklos kryptyse (uždaviniuose) yra pažymėta, jog mokyklų savininko teises ir pareigas įgyvendinančios institucijos, turi <...> numatyti metinės pažangos, kurios centre būtų ugdomųjų pasiekimai, skelbimą.

Kaišiadorių rajono savivaldybės plėtros iki 2020 metų strateginis plano, patvirtinto Kaišiadorių rajono savivaldybės tarybos 2014 m. sausio 30 d. sprendimu Nr. V17-13, prioritetinė sritis – visuomenės gyvenimo sąlygų ir paslaugų kokybės gerinimas, 2.1. tikslas – tobulinti švietimo sistemą, didinti vaikų ir jaunimo užimtumą, todėl šioje, pirmoje, Kaišiadorių rajono savivaldybės švietimo pažangos ataskaitoje pagrindinis dėmesys skiriamas mokymosi pasiekimų apžvalgai, veiksniams, turintiems įtakos pasiekimų kokybei.

Kaišiadorių rajono savivaldybės administracijos Švietimo, kultūros ir sporto skyrius 2014 m. baigė įgyvendinti švietimo veiklos prioritetą „Pamokos kokybė – švietimo sistemos kokybės pagrindas“ ir 2012–2014 metų pamokos kokybės tobulinimo Kaišiadorių rajono bendrojo ugdymo mokyklose planą (Kaišiadorių rajono savivaldybės administracijos Švietimo skyriaus vedėjo 2012 m. gegužės 8 d. įsakymas Nr. DS-119). Atlikti tyrimai: ,,Kaišiadorių rajono bendrojo ugdymo mokyklų mokytojų požiūris į pamoką ir jos kokybę“, ,,Kaišiadorių rajono mokinių požiūris į pamoką ir jos kokybę“, ,,Kaišiadorių rajono abiturientų raštingumo tyrimas“; organizuotas kryptingas direktorių pavaduotojų ugdymui, mokytojų kvalifikacijos tobulinimas pamokos kokybės klausimais, organizuoti profesinio meistriškumo konkursai: ,,Mano sėkmingiausia pamoka“, ,,Esė apie pamoką“, ,,Mokinio sėkmė mano pamokoje“ ir kt. Apibendrinus 2012–2014 m. veiklą ir atlikus rezultatų analizę, išleistas leidinys „Kelyje į sėkmingą pamoką“, organizuota Apskritojo stalo diskusija kartu su Savivaldybės vadovais, politikais, švietimo įstaigų vadovais, kurioje buvo pristatyti veiklos rezultatai ir aptartas veiklos tęstinumas. Išanalizavus turimus duomenis (tyrimai, kokybės įsivertinimo, išorinio vertinimo, stebėsenos rodiklių, standartizuotų testų, brandos egzaminų, PUPP rezultatų analizė) bei siekiant užtikrinti veiklos tęstinumą susitarta dėl veiklos prioriteto 2015–2019 metams „Pagalbos mokiniui tobulinimas, atsižvelgiant į jo individualius gebėjimus ir poreikius. Kiekvieno mokinio individualios pažangos stebėjimas“. Patvirtintas 2015–2019 metų ugdymo kokybės tobulinimo Kaišiadorių rajono bendrojo ugdymo mokyklose planas (Kaišiadorių rajono savivaldybės administracijos Švietimo skyriaus vedėjo 2014 m. gruodžio 31 d. įsakymas Nr. DS-416), kuriame numatytos priemonės, padėsiančios gerinti kiekvieno mokinio pažangą ir pasiekimus. Kaišiadorių rajono savivaldybė 2017-05-02–2019-12 dalyvauja Lyderių laikas 3 projekte, kurio tikslas – tvirtinti lyderystei palankią infrastruktūrą Lietuvos švietimo sistemoje, užtikrinančią nacionalinio, savivaldos ir mokyklų lygmens švietimo lyderių bendruomenės susitelkimą vardan besimokančiųjų mokymosi sėkmės. Suburta kūrybinė komanda, kuri kartu su savivaldybės švietimo bendruomene, susitarė dėl švietimo pokyčio projekto vizijos – nuo atsakomybės link savarankiškumo: susitarimai siekiant kiekvieno mokinio pažangos ir temos – įsivertinimas, ugdantis mokinio atsakomybę ir savarankiškumą. Šiuo projektu tikimasi priimti susitarimus savivaldybės mokyklų, mokyklų-mokytojų, mokytojų-mokinių lygmenyse, kurie ugdys vaiko atsakomybę ir savarankiškumą, nes vaikas, gebantis atsakingai vertinti savo veiklą ir turintis galimybę pasirinkti, prisiims atsakomybę už savo mokymąsi ir gebės tai daryti savarankiškai, o tai sudarys prielaidą kiekvieno mokinio pažangos ūgčiai bei pasiekimų gerinimui.

1. SOCIALINĖ-EKONOMINĖ BŪKLĖ (KONTEKSTAS)

 Parengtas ir patvirtintas Kaišiadorių rajono savivaldybės bendrojo ugdymo mokyklų tinklo pertvarkos 2016–2020 metų bendrasis planas (Kaišiadorių rajono savivaldybės tarybos 2016 m. sausio 28 d. sprendimas Nr. V17-), kurio paskirtis – sukurti savitą, švietimo įstaigų bendradarbiavimo pagrindu veikiančią ugdymo sistemą, atliepiančią mokinių poreikius ir užtikrinančią švietimo programų įvairovę ir prieinamumą. Mokyklų skaičiaus kaita :

 Kaip ir visoje Lietuvoje, stebimas mokinių skaičiaus mažėjimas Kaišiadorių rajono savivaldybėje. Per trejus metus sumažėjo 166 mokiniais. Mokinių skaičiaus kaita:

 Nors mokinių skaičius ir mažėja mokyklose, tačiau vidutinis mokinių skaičius mokyklose išlieka stabilus, todėl darytina išvada, kad savivaldybėje tinklo pertvarka atliekama nuosekliai ir savalaikiai.

Mokinių skaičiaus vidurkio kaita mokyklose:

 Vidutinio mokinių skaičiaus klasės komplekte savivaldybėje pagal vietovę ir bendrojo ugdymo programą kaita:

|  |  |  |  |
| --- | --- | --- | --- |
|  | Pradinis ugdymas | Pagrindinis ugdymas | Vidurinis ugdymas |
| miestas | kaimas | miestas | kaimas | miestas | kaimas |
| 2015–2016  | 21,8 | 13,7 | 22,5 | 17,1 | 26,2 | 25,8 |
| 2016–2017  | 20,9 | 14,2 | 24,2 | 16,6 | 27,1 | 26,3 |
| 2017–2018  | 21,3 | 15,3 | 22,7 | 16,7 | 24,1 | 24,4 |

 Duomenys rodo, kad blogiausia situacija yra su vidurinio ugdymo programos vidutiniu mokinių skaičiumi klasėje, pagrindinio ir pradinio ugdymo programų vidutinis mokinių skaičius išlieka panašus. Darytina išvada, kad reikia peržiūrėti mokyklų tinklą, optimizuojant vidurinio ugdymo programą teikiančių mokyklų tinklą.

 2015–2017 m. Švietimo programai panaudotų lėšų procentas nuo įvykdyto bendro savivaldybės biudžeto trejus metus išlieka panašus, jis padidėjo, tik 1,26 procentine dalimi:

 Mokinio krepšelio lėšų buvo panaudota atitinkamai 23,57 %, 24,74 % ir 24,87 % nuo įvykdyto bendro savivaldybės biudžeto.

 Mažai kito ir vienam mokiniui vidutiniškai tenkančių biudžeto lėšų ūkio išlaidoms ir mokinio krepšelio lėšų dydis. Stebimas didesnis mokinio krepšelio lėšų didėjimas vienam mokiniui – per trejus metus jis padidėjo 109 eurais.

|  |  |  |
| --- | --- | --- |
| Metai  | Savivaldybės biudžeto lėšų ūkio išlaidoms dydis tenkantis vienam mokiniui | Mokinio krepšelio lėšų dydis tenkantis vienam mokiniui |
| 2015 m. | 910 Eur | 1262 Eur |
| 2016 m. | 961 Eur | 1305 Eur |
| 2017 m. | 943 Eur | 1371 Eur |

1. MOKYTOJAI

Savivaldybės mokytojų kvalifikacija yra pakankamai aukšta, nes 32,2 proc. nuo bendro mokytojų skaičiaus, dirbančių pirmaeilėse pareigose turi įgijusių mokytojo metodininko ir mokytojo eksperto kvalifikacines kategorijas. Tikėtina, kad esant aukštos kvalifikacijos mokytojams, mokiniams bus sudarytos sąlygos siekti aukštesnių mokymosi pasiekimų.

Kaišiadorių rajono savivaldybės pedagogų (mokytojų, auklėtojų) ir pagalbos specialistų, dirbančių pirmaeilėse pareigose, pasiskirstymas pagal kvalifikacines kategorijas:

 Kaišiadorių rajono savivaldybėje, siekiant sureguliuoti vienam mokytojui tenkantį mokinių skaičių, darbo krūvio tolygumą, jau keletą metų vykdomas susitarimas – mokytojams, kurie išeina į pensiją yra išmokamos išeitinės išmokos. Mokytojų skaičiaus kaita:

1. MOKYMOSI PASIEKIMAI

Kiekvienais metais atliekama Kaišiadorių rajono savivaldybės stebėsena. Svarbus rodiklis yra išsilavinimą įgijusių mokinių skaičiaus kaita pagal ugdymo programas.

Duomenys rodo, kad visų ugdymo programų situacija pagal išsilavinimo įgijimo procentą savivaldybėje yra blogesnė negu šalyje, išskyrus 2017 m. pradinio ugdymo išsilavinimą įgijusių, nes savivaldybėje 2,7 procentine dalimi pradinio ugdymo išsilavinimą įgijusių mokinių yra daugiau negu šalyje. Žemą procentą lemia pagal suaugusiųjų pagrindinio ir vidurinio ugdymo programas Kaišiadorių suaugusiųjų ir jaunimo mokyklos Pravieniškių skyriuose besimokančiųjų mokinių rezultatai, jų nuolatinė kaita, atsakomybės už savo mokymąsi ir rezultatus trūkumas.

* 1. NACIONALINIO MOKINIŲ PASIEKIMŲ PATIKRINIMO REZULTATAI

Kaišiadorių rajono savivaldybės dalyvauja Nacionaliniame mokinių pasiekimų patikrinime nuo 2015 m.

Nuo 2015 m. Kaišiadorių rajono savivaldybės prioritetas – pagalbos mokiniui tobulinimas, atsižvelgiant į jo individualius gebėjimus ir poreikius. Kiekvieno mokinio individualios pažangos stebėjimas. 2015 m. rugpjūčio mėnesį buvo aptarti standartizuotų testų rezultatai vadovų pasitarime, organizuoti mokymai mokyklų vadovams, po to mokytojams, kaip analizuoti standartizuotų testų rezultatus. Spalio–gruodžio mėn. vykome į mokyklas ir analizavome, kaip joms sekėsi panaudoti standartizuotų testų rezultatus ir kokie mokyklose priimami susitarimai dėl mokinio pažangos stebėjimo. Vienos mokyklos standartizuotų testų rezultatai buvo prasčiausi savivaldybėje, todėl vizito metu buvo aptartas mokinių pasiekimų gerinimo planas su šia mokykla. Kiekvienais metais analizuojame nacionalinio mokinių pasiekimų patikrinimo rezultatus. Šiais metais galėjome palyginti tų pačių mokinių rezultatų pokytį: 2015 m. – 4 kl. ir 2017 m. – 6 kl.

Kaišiadorių rajono savivaldybės 2016–2017 m. 2 klasės mokinių testų rezultatų analizė rodo, kad testuotų mokomųjų dalykų rezultatai yra blogesni nei dalyvavusių savivaldybių. 2017 m. stebimas mažesnis atsilikimo skirtumas.

|  |  |  |  |  |
| --- | --- | --- | --- | --- |
| 2 klasė | matematika | skaitymas | rašymas | Pasaulio pažinimas |
| 2016 m. | -1,1 | -4,8 | -4,6 | -1,6 |
| 2017 m. | -2,5 | -2,2 | -1,6 | -2,9 |

4 klasės mokinių 2015–2017 m. testų rezultatų analizė rodo, kad savivaldybės testuotų mokomųjų dalykų rezultatai yra blogesni nei dalyvavusių savivaldybių. 2015 m. stebimas mažiausias atsilikimo skirtumas.

|  |  |  |  |  |
| --- | --- | --- | --- | --- |
| 4 klasė | matematika | skaitymas | rašymas | Pasaulio pažinimas |
| 2015 m. | -6,8 | -2,7 | -0,2 | -0,3 |
| 2016 m. | -7,3 | -4,9 | -3,8 | -5,1 |
| 2017 m. | -9,6 | -7,2 | -2 | -8,7 |

6 klasės mokinių 2016–2017 m. testų rezultatų analizė rodo, kad 2017 m. (skaitymo, rašymo) rezultatai geresni nei dalyvavusių savivaldybių.

|  |  |  |  |
| --- | --- | --- | --- |
| 6 klasė | matematika | skaitymas | rašymas |
| 2016 m. | -3 | -1,8 | -0,2 |
| 2017 m. | -2,3 | +1,5 | +1,5 |

Palyginus 2015 m. 4 kl. ir 2017 m. 6 kl. tų pačių mokinių rezultatus, kaip ir visose testavime dalyvavusių savivaldybių mokinių rezultatai yra blogesni.

8 klasės mokinių 2015–2017 m. testų rezultatų analizė rodo, kad 2015 m. (skaitymo, rašymo), o 2016 m. socialinių mokslų rezultatai geresni nei dalyvavusių savivaldybių. Atkreiptinas dėmesys, kad visų trejų metų skaitymo rezultatai yra geresni nei dalyvavusių savivaldybių.

|  |  |  |  |  |  |
| --- | --- | --- | --- | --- | --- |
| 8 klasė | matematika | skaitymas | rašymas | Gamtos m. | Socialiniai m. |
| 2015 m. | -3,8 | +1,3 | +1,6 | -2,1 | -0,3 |
| 2016 m. | -6,2 | +1,3 | -1,4 | -0,8 | +3,6 |
| 2017 m. | -2 | +0,3 | -1,1 | -9,2 | -1,1 |

Svarbu paminėti ir tai, kad peržiūrėjus trejų metų visų testavime dalyvavusių savivaldybių 8 klasės mokinių rezultatus nestebima blogėjimo tendencija, jie išlieka stabilūs.

 Apibendrinus rezultatus, darytina išvada, kad blogiausia situacija pradinio ugdymo programoje yra su matematikos mokymu bei stebima pasaulio pažinimo ir skaitymo rezultatų blogėjimo tendencija. Pagrindinio ugdymo programoje taip pat reikia didesnį dėmesį skirti matematikos ir gamtos mokslų dalykų mokymui.

4.2. PAGRINDINIO UGDYMO PASIEKIMŲ PATIKRINIMO REZULTATAI

Kaišiadorių rajono savivaldybės 2015–2017 m. PUPP matematikos ir lietuvių kalbos ir literatūros nepasiekusių net patenkinamo lygio procentinė dalis yra didesnė nei Lietuvos, o pasiekusių pagrindinį ir aukštesnįjį lygį procentinė dalis mažesnė negu Lietuvos.

Palyginus PUPP rezultatų vidurkius, stebimas lietuvių kalbos ir literatūros rezultatų vidurkio gerėjimas, o matematikos – blogėjimas. Didžiausią dėmesį reikėtų skirti matematikos rezultatų gerinimui.

* 1. VALSTYBINIŲ BRANDOS EGZAMINŲ REZULTATAI

Išanalizavus trejų metų valstybinių brandos egzaminų išlaikymą, nustatyta, kad rezultatai gerėja arba išlieka geri šių valstybinių brandos egzaminų: rusų kalbos, informacinių technologijų, biologijos, chemijos, fizikos ir geografijos. Lietuvių kalbos ir literatūros, anglų k. ir matematikos valstybinių brandos egzaminų rezultatai blogėja.

|  |  |  |  |
| --- | --- | --- | --- |
|  | 2015 m. | 2016 m. | 2017 m. |
| Kan-dida- tų sk. | Išlai-kiusiųproc. | Neiš-laikiu-sių proc. | Kan-didatų sk. | Išlai-kiusiųproc. | Neiš-laikiu-siųproc. | Kan-didatųsk. | Išlai-kiusiųproc. | Neišlai-kiusiųproc. |
| Lietuvių k. ir literatūra | 224 | 91,96 | 8,06 | 220 | 89,5 | 10,5 | 190 | 85,26 | 14,74 |
| Anglų k. | 203 | 99,01 | 0,99 | 205 | 98,13 | 1,87 | 199 | 96,48 | 3,52 |
| Rusų k. | 23 | 100 | 0 | 4 | 100 | 0 | 5 | 100 | 0 |
| Matematika  | 145 | 92,41 | 7,59 | 175 | 90,17 | 9,83 | 174 | 96,00 | 4,00 |
| Informacinės technologijos | 27 | 100 | 0 | 31 | 100 | 0 | 27 | 100 | 0 |
| Biologija | 94 | 93,62 | 6,38 | 58 | 98,28 | 1,72 | 67 | 98,51 | 1,49 |
| Chemija | 31 | 96,77 | 3,23 | 32 | 96,67 | 3,33 | 22 | 100 | 0 |
| Fizika | 32 | 100 | 0 | 29 | 100 | 0 | 11 | 100 | 0 |
| Istorija | 165 | 94,55 | 5,45 | 116 | 91,97 | 8,03 | 102 | 99,02 | 0,98 |
| Geografija | 72 | 97,22 | 2,78 | 60 | 100 | 0 | 57 | 100 | 0 |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_